સચિવાલયની સ્‍થિતિ જોતાં એવું લાગી રહ્યું છે કે રૂપાણી સરકાર ફાસ્‍ટટ્રેક મોડમાં નથી. મોદી સરકારની અધુરી યોજનાઓ હજી લંબાતી જાય છે. સરકારે બજેટમાં નવી યોજનાઓમાં મોટો કાપ મૂક્‍યો છે. વિભાગોના બજેટને કાપી નાંખવામાં આવ્‍યા છે. કેટલીક યોજનાઓના ચોક્કસ પરિણામ આવતા નથી જેમ કે મોદીના ડ્રીમ પ્રોજેક્‍ટ કલ્‍પસર યોજનામાં કોઇ ખાસ પ્રગતિ નથી. બાર શહેરોને સિસ્‍ટર સિટી બનાવવાના કન્‍સેપ્‍ટ પર હજી નક્કર કામગીરી થઇ નથી. તાલુકા સરકારમાં લોકોનો અવાજ દબાઇ ગયો છે. રાઇટ ટુ ઇન્‍ફર્મેશન અને રાઇટ ટુ એજયુકેશન માત્ર કાગળ પરના વાઘ સાબિત થયા છે. ટુરિઝમની મિલકતોના નિકાલ માટે દસ વર્ષમાં દસ પ્રયાસો થયા છે પણ તેમાં નિષ્‍ફળતા મળી છે. પોલીસ અને જનતા મિત્ર બની શક્‍યા નથી. કર્મયોગી તાલીમનો હવે અર્થ રહ્યો નથી. વિભાગોના ભ્રષ્ટાચારમાં નિયંત્રણો આવ્‍યા નથી. ગુજરાતમાં આજેપણ ભેળસેળ યુક્‍ત ખોરાક મળે છે. કિસાનોને એમએસપી મળતી નથી. યુવાનોને રોજગારી નસીબ નથી. SEZ અને SIRમાં કાર્યવાહી સ્‍થગિત છે. ગુજરાતની જનતા ૭૨ રૂપિયે લિટર પેટ્રોલ મેળવે છે. ડિજીટલ યુગ અને કેશલેસ વહીવટ ચાલતો નથી. સરકારમાં મોદીના ટેન્‍યોર સમયે બનાવવામાં આવેલી અને સતત અપડેટ રહેતી સરકારની ૧૭૫ પૈકી ૧૦૦ વેબસાઇટ ઓફલાઇન થઇ ચૂકી છે. આમ છતાં કહેવાય છે પ્રગતિશીલ ગુજરાત...